SET ไหลเกือบ 12 จุด วิตกความตึงเครียด “สหรัฐฯ-จีน” จับตาแนวรับถัดไป 1,320
SET ไหลเกือบ 12 จุด วิตกความตึงเครียด “สหรัฐฯ-จีน” จับตาแนวรับถัดไป 1,320
29 พ.ค. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.49 น. อยู่ที่ระดับ 1,325.65 จุด ลบ 11.86 จุด หรือ 0.89% ด้วยมูลค่าการซื้อขาย 1.72 หมื่นล้านบาท
ด้านบล.ฟินันเซีย ไซรัส ประเมินแนวโน้มตลาดวันนี้ คาดว่า SET Index จะแกว่งตัว Sideways Down พักฐานในกรอบ 1,320-1,345 จุดจากบรรยากาศการลงทุนที่เป็นลบโดยสถานการณ์ตึงเครียดระหว่างสหรัฐฯ-จีนเริ่มมีน้ำหนักมากขึ้น วานนี้สภาใหญ่จีนผ่านความเห็นชอบกฎหมายความมั่นคงในฮ่องกงซึ่งเป็นเป้าโจมตีของสหรัฐฯในแง่การริดรอนเสรีภาพของฮ่องกง โดยคืนนี้ทรัมป์จะแถลงนโยบายฉบับใหม่ที่จะดำเนินการกับจีนต่อสื่อคืนนี้
ส่วน บล.กรุงศรี จำกัด (มหาชน) มองแนวโน้มตลาดหุ้นวันนี้มีมุมมองเป็นลบคาด SET อ่อนตัวทดสอบ 1,325 – 1,330 จุดก่อนจะสลับรีบาวด์  จากความกังวลความขัดแย้งระหว่างสหรัฐ-จีนที่เพิ่มขึ้นหลังรัฐสภาจีนอนุมัติกฎหมายความมั่นคงแห่งชาติฉบับใหม่ในฮ่องกง ส่วนทางสหรัฐเตรียมประกาศนโยบายฉบับใหม่ที่จะดำเนินการกับจีนในวันนี้ (29 พ.ค.) ซึ่งเหตุการณ์ดังกล่าวอาจลามไปสู่ความขัดแย้งในข้อตกลงยุติ Tradewar เฟส 1 นอกจากนี้ Valuation SET ที่ตึงตัวจะเป็นลบต่อทิศทางการลงทุน